Diari Oficial de la Generalitat Valenciana


Sumari del DOGV 7509, del 21-04-2015 (2015/3396)

RESOLUCIÓ de 10 d'abril de 2015, de la Conselleria d'Infraestructures, Territori i Medi Ambient, per la qual s'aprova la delimitació parcial de la via pecuària vereda del Camí de Caudete, en el terme municipal de Biar, província d'Alacant, en el tram des del camí de la Foia fins al camí de Xàtiva.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7509

Data del DOGV
:   21-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3396


Data del document
:   10-04-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 10 d'abril de 2015, de la Conselleria d'Infraestructures, Territori i Medi Ambient, per la qual s'aprova la delimitació parcial de la via pecuària vereda del Camí de Caudete, en el terme municipal de Biar, província d'Alacant, en el tram des del camí de la Foia fins al camí de Xàtiva. [2015/3396]  
Antecedents de fet  
1. El 18 de gener de 2012, la consellera d'Infraestructures, Territori i Medi Ambient resolgué autoritzar l'inici de l'expedient FOVARIOS/09/2011, de delimitació parcial de la via pecuària vereda del Camí de Caudete, en el tram des de la parcel·la cadastral 012/0003 fins al camí de Xàtiva, amb una longitud de 2.025 metres, a fi de definir els límits de la via pecuària, de conformitat amb l'acte de classificació, amb subjecció a la legislació vigent. Es feia càrrec dels gastos la mercantil Áridos López, SL, l'explotació de la qual la travessa la via pecuària.  
  
  
2. El 15 d'abril de 2014, l'instructor de l'expedient en redactà l'informe de viabilitat a fi que es dictara un nou acord d'inici de les operacions de delimitació parcial, per augmentar la longitud a delimitar a 2.300 metres, incloent-hi el tram de la via pecuària afectat per l'explotació minera Arenas del Valle, SL.  
El nou tram de delimitació cobrix zones de les dos explotacions, amb la intenció que posteriorment en facen la restauració ambiental. A més, les dos empreses es fan càrrec dels gastos que comporte la delimitació.  
Dins de la superfície de delimitació hi ha unes zones molt deteriorades a causa de l'explotació d'àrids per part d'estes empreses. Després de la delimitació hauran de fer una restauració ambiental, mantindre el traçat de la via pecuària i integrar-la com a element de connexió territorial.  
  
3. El 20 de maig de 2014 la consellera d'Infraestructures, Territori i Medi Ambient resolgué declarar la caducitat de l'expedient FOVARIOS/09/2011, de delimitació parcial de la via pecuària vereda del Camí de Caudete, en el tram des de la parcel·la cadastral 012/0003 fins al camí de Xàtiva, amb una longitud de 2.025 metres, per haver transcorregut el termini màxim legal per a resoldre'l de 18 mesos comptats des de l'acord d'iniciació que establix l'article 52e de la Llei 33/2003, de 3 de novembre, del Patrimoni de les Administracions Públiques.  
  
4. El 21 de maig de 2014, el cap del Servici d'Ordenació i Gestió Forestal proposà iniciar l'expedient de delimitació parcial de la via pecuària vereda del Camí de Caudete en el tram des del camí de la Foia fins al camí de Xàtiva, a instància de les empreses Áridos López, SL, i Arenas del Valle, SL, que es fan càrrec dels gastos que s'hi generen.  
  
5. El 22 de maig de 2014, la directora general de Medi Natural resolgué autoritzar l'inici de l'expedient de delimitació parcial de la via pecuària vereda del Camí de Caudete en el tram des del camí de la Foia fins al camí de Xàtiva, a instància de les empreses Áridos López, SL, i Arenas del Valle, SL, que es fan càrrec dels gastos que s'hi generen.  
  
6. L'inici de les operacions de delimitació parcial es va publicar en el DOCV núm. 7310, de 4 de juliol de 2014, en què es designava data, hora i lloc de l'inici de les operacions de fitació. A més, l'inici d'operacions va ser objecte de publicació edictal i exposat en el tauler d'anuncis de l'Ajuntament de Biar durant un període de 15 dies. També es va notificar als titulars de parcel·les afectades amb domicili conegut, i també als organismes i col·lectius interessats. De la mateixa manera, es van exposar per edicte, en els ajuntaments respectius, les notificacions que havien resultat infructuoses.  
7. Las operacions de fitació es van iniciar el 9 de setembre de 2014 en el lloc i l'hora assenyalats en l'anunci publicat en el DOCV núm. 7310 el 4 de juliol de 2014, i van acabar el mateix dia.  
8. Quan acabaren estes operacions va ser formulada la proposició de delimitació, l'exposició al públic de la qual va ser anunciada en el DOCV núm. 7413, de 28 de novembre de 2014. S'establia un termini d'un mes des de la publicació perquè els interessats pogueren interposar les al·legacions o reclamacions oportunes.  
També es va complir el tràmit d'audiència establit en l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'informació als titulars de les parcel·les afectades per la delimitació parcial de l'exposició al públic de l'expedient, a més d'atorgar-los un termini de quinze dies per a al·legar i presentar tots els documents i justificants que consideraren pertinents. De la mateixa manera, es van exposar, per edicte, en els ajuntaments respectius, les notificacions que havien resultat infructuoses.  
9. Durant el període d'exposició pública i el tràmit d'audiència no es van presentar al·legacions. Fora de termini es va presentar una al·legació. A pesar d'això, l'instructor de l'expedient la va respondre i la va traslladar per mitjà de notificació a l'interessat.  
10. El 20 de febrer, l'instructor de l'expedient va emetre informe de la manera següent:  
Primer. Desfavorable, l'al·legació presentada, fora de termini, basant-se en els fonaments de dret exposats anteriorment.  
Segon. Favorable, l'aprovació de la delimitació parcial de la via pecuària vereda del Camí de Caudete en el tram des del camí de la Foia fins al camí de Xàtiva, d'acord amb la proposició de delimitació i els plànols que consten en l'expedient, amb les característiques següents:  
  
Longitud delimitada: 2.384,09 m.  
Amplària legal: 20 m.  
Superfície delimitada: 47.660,92 m².  
Nombre d'intrusions: 39.  
Superfície total d'intrusions: 40.639,65 m².  
Tercer. Favorable, la cancel·lació total o parcial de les inscripcions registrals que resulten contradictòries amb la delimitació.  
  
Quart. Favorable, iniciar la pràctica de l'amollonament parcial de la via pecuària vereda del Camí de Caudete en el tram des del camí de la Foia fins al camí de Xàtiva.  
Quint. Favorable, que els límits de la via pecuària es porten a l'Administració cadastral, d'acord amb l'article 14c del Reial Decret Legislatiu 1/2004, de 5 de març, pel qual s'aprova el text refós de la Llei del Cadastre Immobiliari.  
Sext. Favorable, elevar un certificat de la delimitació aprovada al Registre de la Propietat, a l'efecte de registrar com a domini públic l'àmbit delimitat.  
11. El 20 de febrer de 2015, el director territorial d'Alacant d'esta conselleria va proposar l'aprovació de l'expedient de delimitació en els mateixos termes que l'informe de l'instructor.  
12. El 10 de març de 2015, el tècnic del Servici d'Ordenació i Gestió Forestal emeté l'informe favorable a l'aprovació de la delimitació parcial.  
13. El 10 de març de 2015, el cap del Servici d'Ordenació i Gestió Forestal emeté l'informe favorable a l'aprovació de la delimitació parcial.  
14. El 10 de març de 2015, la directora general de Medi Natural va proposar l'aprovació de l'expedient de delimitació parcial d'acord amb la proposta del director territorial d'Alacant.  
15. El 31 de març de 2015, l'Advocacia de la Generalitat en la Conselleria d'Infraestructures, Territori i Medi Ambient emeté l'informe favorable de la proposta de resolució de la delimitació parcial.   
Fonaments de dret  
1. La competència per a la resolució d'este expedient correspon a la Conselleria d'Infraestructures, Territori i Medi Ambient, en virtut de la Llei 3/1995, de 23 de març, de Vies Pecuàries, de la Llei 14/2003, de 10 d'abril, de Patrimoni de la Generalitat, i del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient.  
  
2. Este acte administratiu es regix pel que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per la Llei 3/1995, de 23 de març, de Vies Pecuàries, per la Llei 14/2003, de 10 d'abril, de Patrimoni de la Generalitat, i pel Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestuctures, Territori i Medi Ambient.  
3. L'article 8.1 de la Llei 3/1995, de 23 de març, de Vies Pecuàries, definix la delimitació així: «l'acte administratiu pel qual es definixen els límits de les vies pecuàries de conformitat amb el que establix l'acte de classificació». L'article 7 definix l'acte de classificació així: «l'acte administratiu de caràcter declaratiu en virtut del qual es determina l'existència, l'amplària, el traçat i la resta de característiques físiques generals de cada via pecuària».  
4. La classificació de les vies pecuàries del terme municipal de Biar, província d'Alacant, va ser aprovada en l'Orde de 13 de març de 1975, publicada en el BOE núm. 115, de 14 de setembre de 1975, i en el BOP núm. 91, de 24 d'abril de 1975. En esta classificació s'assigna a la via pecuària la denominació vereda del Camino de Caudete, amb una amplària legal de 20,89 metres.  
Vistes la Llei 3/1995, de 23 de març, de Vies Pecuàries, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la Llei 14/2003, de 10 d'abril, de Patrimoni de la Generalitat Valenciana, la Llei 33/2003, de 3 de novembre, del Patrimoni de les Administracions Públiques, i la resta de disposicions concordants, resolc:  
  
  
Primer  
Desestimar l'al·legació presentada fora de termini.  
  
Segon  
Aprovar la delimitació parcial de la via pecuària vereda del Camí de Caudete en el tram des del camí de la Foia fins al camí de Xàtiva, d'acord amb la proposició de delimitació i els plànols que consten en l'expedient, amb les característiques següents:  
Longitud delimitada: 2.384,09 m.  
Amplària legal: 20 m.  
Superfície delimitada: 47.660,92 m².  
Nombre d'intrusions: 39.  
Superfície total d'intrusions: 40.639,65 m².  
  
Tercer  
Cancel·lar totalment o parcialment les inscripcions registrals que resulten contradictòries amb la delimitació.  
  
Quart  
Iniciar l'amollonament parcial de la via pecuària vereda del Camí de Caudete en el tram des del camí de la Foia fins al camí de Xàtiva.  
  
  
Quint  
Traslladar la resolució d'aprovació a l'Administració cadastral, en compliment de l'article 14c del Reial Decret Legislatiu 1/2004, de 5 de març, pel qual s'aprova el text refós de la Llei de Cadastre Immobiliari.  
  
  
Sext  
En aplicació de l'article 22.8 de la Llei 14/2003, de 10 d'abril, de Patrimoni de la Generalitat, comunicar a la Direcció General de Patrimoni l'aprovació de la delimitació, i també la documentació necessària perquè conste en l'Inventari General de Béns i Drets de la Generalitat i per a la inscripció en el Registre de la Propietat.  
  
Esta resolució la notificarà la Direcció Territorial d'Alacant als interessats en el present procediment.  
  
Contra la resolució present, que posa fi a la via administrativa, es podrà interposar un recurs de reposició davant de la consellera d'Infraestructures, Territori i Medi Ambient, en el termini d'un mes a comptar de l'endemà de la recepció d'esta notificació, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Així mateix, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà que es notifique o es publique, d'acord amb els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que els interessats puguen exercir qualsevol altre recurs que consideren oportú.  
  
  
València, 10 d'abril de 2015.- La consellera d'Infraestructures, Territori i Medi Ambient: Isabel Bonig Trigueros.